കൊലപാതകശ്രമം: പ്രതി അറസ്റ്റില് തഴവ: യുവാവിനെ കൊലപ്പെടുത്താന് ശ്രമിച്ച സംഘത്തിലെ ഒരാള് പൊലീസ് പിടിയിലായിഅറസ്റ്റില് .കുലശേഖരപുരം നീലികുളം ഷാനു മന്സിലില് ഷാനു ഷാജിലാല് 23 ആണ് പൊലീസ് പിടിയിലായത്. കഴിഞ്ഞ ബുധനാഴ്ച വൈകിട്ട് കരുനാഗപ്പളളി സംഘപുരമുക്കിന് പടിഞ്ഞാറ് ചെമ്ബന്കോട് സ്കൂളിന് സമീപം റോഡില് വച്ചാണ് യുവാക്കള് ആക്രമിക്കപ്പെട്ടത്. രണ്ട് വാഹനങ്ങളിലായി എത്തിയ പതിമൂന്ന് പേര് അടങ്ങിയ സംഘം സ്ഥലത്തുണ്ടായിരുന്ന യുവാക്കളോട് കണ്ണന് എന്നയാളിനെ അന്വേഷിച്ചു. അറിയില്ലെന്ന് പറഞ്ഞത് വിശ്വസിക്കാതിരുന്ന സംഘം മനഃപൂര്വം കള്ളം പറയുകയാണെന്ന് ആരോപിച്ച് ഇവരെ ആക്രമിക്കുകയായിരുന്നു. ഗുരുതരമായി പരിക്കേറ്റ അഖില് എന്നയാളിന്റെ കൈക്കുഴ ഇളകിമാറിയിരുന്നു. അഖിലിനോടൊപ്പമുണ്ടായിരുന്ന മറ്റ് രണ്ട് പേര് ഓടി രക്ഷപ്പെട്ടു. തുടര്ന്ന് ഒളിവില് പോയ സംഘത്തിലെ അംഗമാണ് കുലശേഖര പുരത്ത് നിന്ന് പൊലീസ് പിടിയിലായത്. യുവാക്കളെ ആക്രമിച്ച സംഘത്തില്പ്പെട്ടയാള് കുലശേഖരപുരം ജംഗ്ഷനില് നില്ക്കുന്നതായി ജില്ലാ പൊലീസ് മേധാവി ടി.നാരായണന് ഐ.പി.എസിന് ലഭിച്ച രഹസ്യ വിവരമാണ് അറസ്റ്റിലേക്ക് നയിച്ചത്. കരുനാഗപ്പള്ളി അസിസ്റ്റന്റ് കമ്മിഷണര് ഷൈനുതോമസിന്റെ നേതൃത്വത്തില് കരുനാഗപ്പളളി ഇന്സ്പെക്ടര് എസ്.എച്ച്.ഒ ജി. ഗോപകുമാര്, എസ്.ഐ മാരായ ജയശങ്കര്, അലോഷ്യസ് അലക്സാണ്ടര്, കലാധരന്, ധന്യാ രാജേന്ദ്രന്, എ.എസ്.ഐ മാരായ ഷാജിമോന്, നന്ദകുമാര് സി.പി.ഒ ശ്രീകാന്ത്, മനോജ് എന്നിവര് ചേര്ന്നാണ് പ്രതിയെ പിടികൂടിയത്. ഇയാളെ റിമാന്ഡ് ചെയ്തു.